[{"text_idx": "#000000", "text": "Dank' al sia disvolvig\u0302o dum pli ol 30 jaroj de post la praktikado de reformado kaj pordo-malfermo de C\u0302inio, Yiwu, antau\u0306a malgranda urbeto de la provinco Zhejiang en sudorienta C\u0302inio, farig\u0302is merkato por pograndaj etkomercaj\u0302oj, la plej granda en la mondo. El la urbeto Yiwu, kiu servas kiel fenestro por ekstera komercado de la lando kaj ties inters\u0302ang\u0302o kun la internacia komunumo, c\u0302iutage varoj frabrikitaj de C\u0302inio estas sendataj al pli ol 210 landoj kaj regionoj de la mondo. G\u0302i kun la areo de c\u0302. 1 103 kvadrataj kilometroj kaj pli ol 2 milionoj da log\u0302antoj vendas varojn je pli ol 1.8 milionoj da specoj en 26 kategorioj en sia merkato, ties totala areo superas 5.5 milionojn da kvadrataj metroj."}, {"text_idx": "#000002", "text": "Oni povas priskribi la urbeton Yiwu hodiau\u0306an per \"oceano de malgrandaj komercaj\u0302oj kaj paradizo de ac\u0302etantoj\". Tie oni povas ac\u0302eti c\u0302ion kion oni volas. Enirinte en la bazarurbeton de de Yiwu, oni tuj sin dronas en diversspecaj malgrandaj komercaj\u0302oj. Yiwu meritas la nomon: \"la plej granda merkato de pograndaj etkomercaj\u0302oj en la mondo\". La unuaj industriaj normoj de C\u0302inio pri la \"Kredita Indekso en la Merkato\" kaj pri la \"Klasifiko kaj Kodo de Malgrandaj Komercaj\u0302oj\" estis ellaboritaj de Yiwu."}, {"text_idx": "#000003", "text": "S-ro He Meihua, urbestro de Yiwu, opinias, ke kiel startpunkto de la c\u0302ina Silka Vojo pri komercado de malgrandaj komercaj\u0302oj kaj grava apogilo de la ekonomia zono de C\u0302inio lau\u0306 la Silka Vojo, Yiwu servas kiel fenestro kaj pordo de la lando en la ekstera komercado kaj internacia inters\u0302ang\u0302o. De la antikva Silka Vojo al la hodiau\u0306a nova Silka Vojo, s\u0302ang\u0302ig\u0302is komercaj\u0302oj kaj manieroj de la komercado, sed neniam s\u0302ang\u0302ig\u0302is la kultura heredado nek la amika interfluo."}, {"text_idx": "#000004", "text": "Honesteco estas s\u0302losilo de la sukcesa komercado de Yiwu. Yiwu havas la negocan kulturon kun longa historio kaj bonan tradicion en la komercado, t. e. doni grandan atenton al la kvalito de la komercaj\u0302oj kaj al la konfido de la negocado."}, {"text_idx": "#000005", "text": "G\u0302uste pro tio, Yiwu altiras al si multajn homojn el la tuta C\u0302inio kaj la tuta mondo por tie log\u0302i, vivi, komerci kaj turismadi."}, {"text_idx": "#000006", "text": "En la jaro 2013 Yiwu atingis siajn importadon kaj eksportadon en la valoro de 18.61 miliardoj da usonaj dolaroj kun la kresko je 99.1%. En la tutmonda malfavora situacio de la eksterlanda komercado, tiu de Yiwu kreskis ankorau\u0306."}, {"text_idx": "#000007", "text": "Rapida kresko de la komercado alportis grandan premon al laborantoj de la dogano. En la pasinta jaro la dogano de Yiwu instalis inteligentajn pasejojn, inteligentan monitoran sistemon kaj kontrolajn ekipaj\u0302ojn por ekzamenado de la grandaj konteneroj FS3000, realigis au\u0306tomatan trapasadon sen bezoni malfermi la kontenerojn por ekzamenado, kaj tio multe s\u0302paris la homajn fortojn kaj altigis la efikecon de trapasado tra la dogano."}, {"text_idx": "#000008", "text": "Krome, la plenforta kunlaboro de la kontrola departemento de la dogano kaj la glata log\u0302istika sistemo de Yiwu faris gravajn kontribuojn. La konstruo de la enlanda haveno de Yiwu, lanc\u0302o de la internacia speciala kontenertrajno de la urbo Yiwu al 5 centraziaj landoj kaj oficiala funkcio de la surmara kaj fervoja linio por speciala kontenera transportado de la urbo Yiwu al la haveno Beilun k. a. malfermis al Yiwu gravan kanalon por la internacia log\u0302istikado kaj metis solidan log\u0302istikan bazon por konstruado de la nova Silka Vojo en la loko. Antau\u0306e kiam oni sendis ujon de Yiwu al Alma-ata de Kazah\u0302io, g\u0302i devis esti transportita per kamiono al la urbo Ningbo kaj poste sur maro al rusa haveno kaj fine per fervojo al Alma-ata, la totala log\u0302istika transportado dau\u0306ris c\u0302. 45 tagojn kaj kostis je 8 mil usonaj dolaroj. Kaj nun pere de la internacia log\u0302istikado surmara kaj fervoja, la transportado bezonas 12 tagojn por atingi Alma-atan de Kazah\u0302io, kaj la log\u0302istikado kostas nur je 5.5 mil usonaj dolaroj."}, {"text_idx": "#000009", "text": "En la epoko de interreto, la disvolvo de Yiwu estas kompreneble nedisigebla de evoluo de la elektronika komerco. En la jaro 2012 estis formale lanc\u0302ita la Ac\u0302eto en Yiwu -- oficiala retejo de la Yiwu-a Merkato pri Malgrandaj Komercaj\u0302oj. Sur la retejo troveblas c\u0302iuj komercaj\u0302oj vendataj de c\u0302. 70 mil vendejoj en la merkato de Yiwu. La integrig\u0302o de la tradicia merkato kaj la surreta donis pli larg\u0302an evoluan platformon al la negoco de komercaj\u0302oj en Yiwu."}, {"text_idx": "#000010", "text": "De la manfara kudrado en la komenco al la grandskala mas\u0302inproduktado en la nuntempo, de la familia ateliero al la moderna entrepreno kaj de la tradicia vesto-industrio al la nove starigita industrio kun inteligenta komerca strategio, oni povas diri ke legendaj estas la disvolvo de la Zhejiang-a Berkam-a Inteligenta Komerca Kompanio Limigita kaj tiu de la grupo Neoglory."}, {"text_idx": "#000011", "text": "Hodiau\u0306, la elektronika komerco de Yiwu jam evoluas al pli alta kaj pli grandskala industrio. C\u0302i-jare, la translanda elektronika komerco de Yiwu tenas sian rapidan kreskon. En C\u0302inio Yiwu okupas la duan lokon nur post Shenzhen de Guangdong inter la 25 urboj kun la plej alta denseco en la retaj operatoroj de la ekstera komerco."}, {"text_idx": "#000012", "text": "Redaktoroj: Zhang Shuang kaj Wang Lihua"}]